PANDUAN RINGKASAN COVID-19 #2 Operasi dan kemudahan farmasi: memastikan keselamatan untuk semua dan kesinambungan perkhidmatan Pengawasan profesional / pengurusan ahli farmasi Sekiranya ahli farmasi yang bertugas tidak dapat memastikan kehadiran dan peranannya di farmasi, tugas ini dapat diambilalih oleh ahli farmasi kedua yang mungkin atau tidak tergolong dalam kakitangan farmasi. Pasukan farmasi Langkah-langkah harus diambil untuk memastikan kesinambungan aktiviti farmasi sambil meminimakan risiko pencemaran. Contoh langkah-langkah termasuk mengagihkan personel ke dalam shif yang berbeza (contohnya, satu pasukan pada waktu pagi dan yang lain pada waktu malam atau pada hari bergantian), menyusun semula ruang kerja untuk menjaga jarak yang selamat sebanyak mungkin, serta menetapkan prosedur dan jadual pembasmian kuman. Sekiranya terdapat kes COVID-19 yang disahkan dalam kalangan kakitangan farmasi, semua kakitangan yang mempunyai hubungan rapat dengan rakan yang dijangkiti (dalam shif yang sama, misalnya) harus dikenali sebagai berpotensi dijangkiti dan mungkin diminta untuk mengasingkan diri selama dua minggu mengikut cadangan kesihatan awam tempatan. Operasi farmasi harus disesuaikan termasuk perubahan penjadualan dan waktu kerja farmasi jika pekerja mengasingkan diri. Waktu pembukaan Sekiranya waktu pembukaan farmasi yang biasa atas sebab tidak dapat dipraktikkan disebabkan ketiadaan kakitangan, waktu buka yang baru harus dipamerkan di tempat yang mudah dilihat, sekurang-kurangnya di luar farmasi. Perkhidmatan pesakit / pelanggan Untuk memastikan kelangsungan penyediaan ubat-ubatan dan perkhidmatan (terutamanya di komuniti di mana hanya ada sebuah farmasi di daerah tertentu yang mungkin berbeza dari satu negara ke negara lain), kontak dengan pesakit / pelanggan harus diminimakan melalui langkah-langkah yang berbeza. Pelbagai kaedah boleh digunakan untuk mengurangkan bilangan individu pada satu masa di farmasi. Beberapa contoh adalah seperti pemesanan pempreskripsian berulang melalui talian, preskripsi elektronik, penghantaran rumah, pengambilan tepi jalan, dan telefarmasi untuk bimbingan dan pendidikan. Ubat- ubatan juga boleh didispen melalui tingkap kecil atau pintu. Sekiranya mungkin, seorang anggota kakitangan yang berdedikasi ditugaskan berada di pintu masuk pesakit triage yang mungkin berisiko lebih besar untuk dijangkiti (perjalanan terkini, hubungan terbaru dengan individu yang dijangkiti, presentasi gejala). Di dalam farmasi, perisai atau pembahagi plastik lutsinar boleh diletakkan di kaunter atau di hadapan kawasan pengeluaran. Harus ada tanda yang jelas di lantai untuk menunjukkan arah di mana pelanggan navigasi di dalam farmasi dan juga untuk menunjukkan jarak 1 hingga 2 meter antara pelanggan dan kakitangan. Sekiranya kakitangan farmasi diminta meninggalkan kawasan pendispensan untuk menasihati pesakit, mereka harus menggunakan peralatan pelindung diri yang sesuai. Bekalan perubatan Untuk perincian dan rujukan sokongan, rujuk dokumen bimbingan lengkap di Dokumen ini berdasarkan pada bukti dan cadangan daripada organisasi-organisasi ternama pada masa penerbitan. Ia akan dikemaskini apabila pengetahuan/maklumat terbaru tersedia-ada/diperolehi.
Sekiranya boleh, penghantaran ubat ke farmasi harus dilakukan tanpa kurier memasuki farmasi (atau sekurang-kurangnya di kawasan bukan awam di farmasi). Bekas yang digunakan oleh pengedar borong untuk penghantaran ubat harus dibersihkan dan dibasmi kuman sebelum dibawa ke dalam fasiliti farmasi. Penghantaran perubatan ke rumah Untuk memastikan bekalan ubat-ubatan yang sesuai diterima pesakit dan orang ramai, dan terutamanya di bandar-bandar kecil di mana farmasi lain mungkin ditutup, farmasi yang beroperasi boleh mengatur penghantaran ubat-ubatan ke rumah. Farmasi yang dapat menawarkan perkhidmatan ini digalakkan untuk melakukannya, terutamanya bagi pesakit yang berada di rumah dalam kuarantin atau dalam pengasingan, yang tergolong dalam kumpulan berisiko tinggi atau yang mempunyai masalah pergerakan. Perkhidmatan ini harus dilengkapi dengan panggilan lanjutan pesakit atau penjaga untuk memastikan penggunaan ubat yang optimum. Perkhidmatan penghantaran ke rumah tidak boleh disediakan tanpa penjagaan farmaseutikal yang sesuai. Peranti kesihatan digital dan bahan pendidikan juga dapat digunakan untuk membantu dalam kaunseling dan pendidikan pesakit. Dalam kes penghantaran ke rumah, individu yang membuat penghantaran harus menghindari kontak langsung dengan pesakit serta objek peribadinya dan harus dilindungi dengan secukupnya. Ubat-ubatan dan barang-barang lain boleh ditinggalkan di luar pintu pesakit / pelanggan atau di tempat lain yang ditentukan, dan penghantar harus memastikan jarak selamat 1 hingga 2 meter sambil memerhati secara visual bahawa ubat-ubatan telah diiambil oleh pesakit atau orang yang dibenarkan. Diterjemah oleh: Ms Prabha Menon, Dr Jamuna Rani, Prof Gan Siew Hua - Monash University Malaysia Untuk perincian dan rujukan sokongan, rujuk dokumen bimbingan lengkap di Dokumen ini berdasarkan pada bukti dan cadangan daripada organisasi-organisasi ternama pada masa penerbitan. Ia akan dikemaskini apabila pengetahuan/maklumat terbaru tersedia- ada/diperolehi. avirus